ai4bharat/Pralekha huggingface dataset:
پیٹرولیم اور قدرتی گیس کی وزارت
پیٹرولیم کے شعبے نے 2018-19 کے دوران سرکاری خزانے میں 595,438 کروڑ روپئے کا تعاون دیا
نئی دلّی، 15 جولائی/ پیٹرولیم اور قدرتی گیس کے مرکزی وزیر جناب دھرمیندر پردھان نے آج لوک سبھا میں ایک تحریری جواب میں بتایا کہ حکومت بالترتیب 26 جون، 2010 اور 19 اکتوبر، 2014 سے پیٹرول اور ڈیزل کی قیمتیں مارکیٹ قیمتوں کے حساب سے طے کرتی ہے۔ تب سے سرکاری دائرہ کار کا تیل کی مارکیٹنگ کرنے والی آئل مارکیٹنگ کمپنیاں تیل کی مصنوعات کی بین الاقوامی قیمتوں اور مارکیٹ کی صورت حال کے پیش نظر طے کرتی ہیں۔
گزشتہ پانچ برسوں کے دوران تیل کے شعبے کا مرکزی اور ریاستی تعاون اس طرح ہے:۔ 2014-15، 2015-16، 2016-17، 2017-18، 2018-19 کے دوران مرکز کے لئے تعاون بالترتیب 172065 کروڑ روپئے، 254297 کروڑ روپئے، 335175 کروڑ روپئے، 345249 کروڑ روپئے، 365113 کروڑ روپئے۔ ریاستوں کے لئے تعاون اس طرح ہے بالترتیب 160554 کروڑ روپئے،160209کروڑ روپئے،189770کروڑ روپئے،209155کروڑ روپئے،230325کروڑ روپئے، اور کل ملا کر بالترتیب 332619کروڑ روپئے،414506کروڑ روپئے،524945کروڑ روپئے،554404کروڑ روپئے،595438کروڑ روپئے۔
سرکاری دائرہ کار کے تیل کی مارکیٹنگ کرنے والے اداروں کے 2014-15،2015-16، 2016-17، 2017-18، 2018-19 کے دوران حاصل ہوئے منافع کی تفصیل حسب ذیل ہے:۔
انڈیل آئل کارپوریشن لمیٹیڈ نے بالترتیب 5273 کروڑ روپئے، 11242کروڑ روپئے،19106کروڑ روپئے، 21346کروڑ روپئے، 16994کروڑ روپئے، ہندوستان پیٹرولیم کارپوریشن لمیٹیڈ یعنیایچ پی سی ایل نے 2733کروڑ روپئے،3725کروڑ روپئے،6209کروڑ روپئے،6357کروڑ روپئے،6029کروڑ روپئے، اور بھارت پیٹرولیم کارپوریشن لمیٹیڈ یعنی بی پی سی ایل نے بالترتیب 5085کروڑ روپئے،7056کروڑ روپئے،8039کروڑ روپئے،7919کروڑ روپئے اور 7132 کروڑ روپئے ۔2015-16 کے اعداد و شمار 2015-16 کے مالی سال سے لئے گئے ہیں۔
۔۔۔۔۔۔
U.3111
(Visitor Counter : 37
وزارت اطلاعات ونشریات
51ویں ایفّی کا آغاز تھومس ونٹر برگ کی انادر راؤنڈ فلم کے بھارتی پریمئر سے ہوگا
نئی دہلی،02 جنوری ،2021 / بھارت کے 51 ویں بین الاقوامی فلم فیسٹیول کا آغاز 16 جنوری 2021 کو تھامس ونٹر برگ کی فلم اناودر راؤنڈ کے بھارتی پریمئر سے ہوگا۔ اس فلم میں اہم رول کانس کے بہترین اداکار کے ایوارڈ یافتہ میڈز میکیلسن نے ادا کیا ہے، اس کے علاوہ ایفی میں دیگر فلمیں بھی دکھائی جا رہی ہیں۔ یہ فلم آسکر کے لیے ڈینمارک کی باقاعدہ نامزد فلم بھی ہے۔
اس فیسٹیول میں مہرالنسا فلم کی بھی نمائش کی جائے گی۔ یہ فلم سندیپ کمار کی ہے اور اس میں فرخ جعفر نے ایک زبردست کردار ادا کیا ہے۔ یہ فلم ایک خاتون کے زندگی بھر کے خواب کی کہانی ہے۔
اس فیسٹیول کا اختتام کیوشی کوروساوا کی فلم وائف آف اے اسپائی کے بھارتی پریمئر کے ساتھ 24 جنوری 2021 کو ہوگا، جو ایک تاریخی ڈرامہ ہے۔
51ویں ایفی کا انعقاد گوا میں 16 سے 24 جنوری 2021 کے درمیان کیا جا رہا ہے۔ پہلی مرتبہ ایسا ہے کہ اس فیسٹیول کا انعقاد آن لائن اور بذات خود تجربے پر مبنی ہے۔
اس فیسٹیول کے لیے میڈیا رجسٹریشن حال ہی میں شروع ہوئی ہے جو 10 جنوری 2021 تک جاری رہے گی۔ درخواست دہندگان کو یکم جنوری 2021 تک 21 سال سے زیادہ عمر کا ہنا چاہیے اور بین ایفی جیسے بڑے بین الاقوامی فلم فیسٹیولز کی رپورٹنگ کا پیشہ ورانہ تجربہ کم سے کم تین سال ہونا چاہیے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 52
(Visitor Counter : 176
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 10.10کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔اس کے تحت ریاستوں/مرکز کے زیر انتظام علاقوں کو ٹیکے کی دستیابی کے بارے میں پہلے سے اطلاع دی جاتی ہے ،تاکہ وہ بہتر منصوبہ بندی کے ساتھ ٹیکے لگانے کا بندوبست کرسکیں اور ٹیکوں کی دستیابی کو درست کیا جاسکے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
10,10,38,810
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 10.10کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
مواصلات اور اطلاعاتی ٹیکنالوجی کی وزارت
دور دراز کے گاؤوں میں موبائل ٹاورز کی تنصیب
ٹیلی کام سروس پرووائیڈرز ، محکمہ ٹیلی کام کی فیلڈ یونٹ اور ریاستی حکومتوں سے مارچ 2022 تک موصول ہونے والے اعداد و شمار کے مطابق، 6,44,131 گاؤں میں سے  ملک کے تقریباً 6,05,230 گاؤوں میں موبائل کوریج ہے اور 38,901 گاؤں میں موبائل ٹاور اور کوریج نہیں ہے۔ حکومت اور ٹیلی کام سروس پرووائیڈرز  ملک میں مرحلہ وار ٹیلی کمیونیکیشن کنیکٹیویٹی فراہم کرتے ہیں۔ حکومت یونیورسل سروس اوبلیگیشن فنڈ سے فنڈنگ کے ذریعہ ملک کے تمام غیراحاطہ شدہ گاؤں میں موبائل نیٹ ورک کوریج فراہم کرنے کے لیے مختلف اسکیمیں نافذ کر رہی ہے۔ اہم یو ایس او ایف اسکیمیں درج ذیل ہیں:
- ملک بھر کے غیراحاطہ شدہ گاؤں میں 4جی موبائل سروسز کی سیچوریشن۔ منصوبے کی تخمینہ لاگت 26,316 کروڑ روپئے ہے۔
- بائیں بازو کی انتہا پسندی  سے متاثرہ علاقوں فیز-II میں 4جی موبائل سروسز کی فراہمی۔ منصوبے کی تخمینہ لاگت 2211 کروڑ روپے ہے۔
- تمام ایل ڈبلیو ای فیز-I سائٹس کی 2جی سے 4جی موبائل ٹیکنالوجی میں اپ گریڈیشن۔ منصوبے کی تخمینہ لاگت 2425 کروڑ روپے ہے۔
- این ای آر کے لیے جامع ٹیلی کام ڈیولپمنٹ پروگرام کے تحت ملک کے شمال مشرقی علاقے میں 4 جی موبائل خدمات کا پرویژن ۔ اسکیموں کی تخمینہ لاگت 3637 کروڑ روپے ہے۔
- 7,287 امنگوں والے اضلاع کے گاؤوں  میں 4جی موبائل کنیکٹیویٹی کا پرویژن اور چار ریاستوں  کے امنگوں والے اضلاع کے 502 غیراحاطہ شدہ گاؤں میں 4جی موبائل کنیکٹیویٹی کا پرویژن ۔پروجیکٹوں کی تخمینہ لاگت 7152 کروڑ روپے ہے۔
- جموں و کشمیر، لداخ، ہماچل پردیش، اتر پردیش، بہار، راجستھان، گجرات، اتراکھنڈ، اور دیگر ترجیحاتی علاقوں کے سرحدی علاقے کے 354 غیراحاطہ شدہ گاؤوں میں 4جی موبائل کنیکٹیویٹی کا پرویژن ۔ پروجیکٹ کی تخمینہ لاگت 337 کروڑ روپے ہے۔
- 85 غیراحاطہ شدہ گاؤوں میں 4جی موبائل کوریج اور انڈمان و نکوبار جزائر میں این ایچ223 کی کسی روک ٹوک کے بغیر 4جی موبائل کوریج۔ پروجیکٹ کی تخمینہ لاگت 130 کروڑ روپے ہے۔
اس طرح ریاست اتر پردیش کے چترکوٹ اور باندہ اضلاع کے لیے بی ایس این ایل کے موبائل ٹاورز کی تنصیب کے لیے عوام کا کوئی مطالبہ زیر التوا نہیں ہے۔ چترکوٹ ضلع میں، 657 گاؤوں میں سے، 635 گاؤوں موبائل نیٹ ورک سے کور ہیں اور 22 گاؤں کا احاطہ نہیں کیا گیا ہے جن کا احاطہ یو ایس او ایف اسکیموں کے تحت موبائل کنیکٹیویٹی کے ذریعہ کیا جارہا ہے۔ باندہ ضلع کے تمام 734 گاؤوں میں موبائل نیٹ ورک ہے۔ ریاست راجستھان میں 46,077 گاؤوں میں سے 42,761 گاؤوں میں موبائل کوریج ہے اور باقی گاؤوں کا مرحلہ وار طریقے سے حکومت اور ٹی ایس پیز کے ذریعے احاطہ کیا جا رہا ہے۔
5جی ا سپیکٹرم کی نیلامی اور لائسنس کی شرائط کے لیے 2022-06-15کی نوٹس انویٹنگ ایپلی کیشن  کے مطابق، رول آؤٹ کی ذمہ داریوں کو پانچ سال کی مدت میں، مرحلہ وار طریقے سے، ا سپیکٹرم مختص کیے جانے کی تاریخ سے پورا کرنا ضروری ہے۔ لازمی رول آؤٹ ذمہ داریوں سے آگے موبائل نیٹ ورکس کی مزید توسیع کا انحصار ٹی ایس پیزکے ٹیکنو -کمرشیئل غور وجوض پر ہے۔ ریاست اتر پردیش کے چترکوٹ اور باندہ اضلاع سمیت ملک میں 5جی خدمات مرحلہ وار طریقے سے شروع کی جا رہی ہیں۔
یہ اطلاع آج کمیونیکیشن کے وزیر مملکت جناب دیو سنگھ چوہان نےلوک سبھا میں ایک تحریری جواب میں دی۔
وزیراعظم کا دفتر
وزیر اعظم نے کشی نگر میں مہاپری نروان اِستوپ میں پوجا ارچنا کی
نئی دہلی:16؍مئی2022:
وزیر اعظم جناب نریندر مودی نے آج بودھ پورنیما کے موقع پر اُترپردیش کے کشی نگر میں مہاپری نروان اِستوپ میں پوجا ارچنا کی۔اس سے پہلے آج وزیر اعظم نے بھگوان بودھ کی جائے پیدائش لمبنی ، نیپال کا دورہ کیا اور مایا دیوی مندر میں پوجا کی۔ انہوں نے نیپال کے وزیر اعظم عزت مآب شیر بہادر دیوبا کے ہمراہ لُمبنی مٹھ علاقے میں انڈیا انٹرنیشنل سینٹر فار بودھ کلچر اینڈ ہیریٹیج کی تعمیر کا سنگ بنیاد رکھا۔ جناب مودی نے نیپال کے وزیر اعظم کے ساتھ لُمبنی کے انٹرنیشنل کنوینشن سینٹر اینڈ میڈئیشن ہال میں منعقد 2566ویں بودھ جینتی تقریبات میں بھی شرکت کی۔
اپنی ایک ٹوئٹ میں وزیر اعظم نے یہ بھی مطلع کیا کہ سرکار کشی نگر میں بنیادی ڈھانچے کے فروغ کے لئے مختلف نوعیت کی کوششیں کررہی ہے۔
وزیر اعظم نے ٹوئٹ کیا:
’’کشی نگر میں مہاپری نروان اِستوپ میں پرارتھنا کی ، ہماری سرکار کشی نگر میں بنیادی ڈھانچے کو فروغ دینے کے لئے کئی طرح کی کوششیں کررہی ہیں، تاکہ زیادہ سے زیادہ سیاح اور زائرین یہاں آ سکے۔‘‘
تعاون کی وزارت
داخلی اموراورامدادباہمی کے مرکزی وزیرجناب امت شاہ کل نئی دہلی میں اے آرڈی بیز کی
قومی کانفرنس -2022میں مہمان خصوصی ہوں گے
وزیراعظم جناب نریندرمودی کے زیرقیادت ، حکومت ، ‘‘سہکارسے سمردھی ’’ کے منتر کے ساتھ امداد باہمی کے شعبے کو بااختیاربنارہی ہے
کانفرنس میں اے آرڈی بیز کے شعبہ جاتی پروگراموں کی تکمیل ہوجائے گی ۔جن میں آزادی کا امرت مہوتسو کی تقریبات کے حصے کے طورپر زمینی سطح پرعوامی رابطوں کے پروگرام شامل ہیں
امدادباہمی پرمبنی زراعت اوردیہی ترقی کے قومی بینکوں کی فیڈریشن لمیٹڈ  کل نئی دہلی کے این سی یوآئی آڈیٹیوریم میں اے آرڈی بیز کی قومی کانفرنس -2022کا انعقاد کرے گی۔ داخلی اموراور امداد باہمی کے مرکزی وزیرجناب امت شاہ ، اس کانفرنس کے مہمان خصوصی ہوں گے ۔ اس کانفرنس میں اے آرڈی بیز کے شعبہ جاتی پروگراموں کی تکمیل ہوگی جن میں آزادی کا امرت مہوتسو کی تقریبات کے حصے کے طورپرزمینی سطح پرعوامی رابطوں کے پروگرام بھی شامل ہیں ۔
وزیراعظم جناب نریندرمودی کی قیادت کے تحت امداد باہمی کے شعبے کو مناسب تقویت بہم پہنچانے کی غرض سے ، مرکزی حکومت نے جولائی 2021 میں امداد باہمی کی وزارت تشکیل دی تھی اورجناب امت شاہ کو اس نئی تشکیل شدہ امدادباہمی کی وزارت کی ذمہ داری سونپی گئی تھی ۔
امداد باہمی کے شعبے میں ، کسانوں ، زراعت اور ملک کے دیہی علاقوں کی ترقی اورانھیں بااختیاربنانے کے بے پناہ امکانات موجود ہیں ۔یہی وجہ ہے کہ وزیراعظم جناب نریندرمودی کی قیادت کے تحت ، مرکزی حکومت ، امداد باہمی کے شعبے کو ‘‘سہکارسے سمردھی ’’ کے منتر کے ساتھ بااختیار بنارہی ہے ۔
فیڈریشن اس موقع پر کیرالہ ، کرناٹک ، گجرات اورمغربی بنگال میں قرض فراہم کرنے ، بحالی اور 21-2020 کے دوران کارکردگی کے دیگر پیمانوں اورمعیارات میں بہتری کے لئے ایس سی اے آرڈی بیز کی عزت افزائی کی غرض سے ایک تفویض ایوارڈس کی تقریب کا بھی انعقاد کررہی ہے ۔
اس کے علاوہ ملک کے چارسب سے پرانے اے آرڈی بیز کو بھی 90سال سے زیادہ عرصہ تک دیہی شعبے میں انتھک اورمسلسل خدمات فراہم کرنے کے لئے ایوارڈس سے سرفراز کیاجائے گا ۔
کانفرنس کے تکنیکی اجلاس میں ، زرعی دیہی ترقی کے بینکوں کے احیاء کے لئے نقش راہ تیارکرنے اورسفارشات کو حتمی شکل دے کر انھیں حکومت کے سامنے پیش کرنے کے بارے میں غوروخوض کیاجائے گا۔
امدادباہمی اورشمال مشرقی خطے کی ترقی کے مرکزی وزیرمملکت جناب بی ایل ورما ، امداد باہمی کی وزارت کے سکریٹری ، این سی یوآئی کے صدر اورافکو کے چیئرمین جناب دلیپ سنگھائی ، امداد باہمی پرمبنی بین الاقوامی اتحاد-ایشیا ، بحرالکاہل خطے کے صدر، اور کربھکو کے چیئرمین ڈاکٹرچندرپال سنگھ یادو بھی اس کانفرنس میں شرکت کرنے والوں میں شامل ہیں ۔ اس کانفرنس میں پورے ملک کے ریاستی اوربنیادی سطحوں کے امداد باہمی پرمبنی زراعت اوردیہی ترقی کے بینکوں کے نمائندگان اورحکومت ، نابارڈ اوردیگر قومی فیڈریشنوں کے نمائندے بھی شرکت کریں گے ۔
ممبئی میں قائم امداد باہمی پرمبنی زراعت اوربینکوں کی قومی فیڈریشن ، ملک میں ریاستی امداد باہمی پرمبنی زراعت اوردیہی ترقیاتی بینکوں کا اعلیٰ ترین ادارہ ہے ۔
وزارت خزانہ
 5.63 فیصد جی ایس 2026،  بھارت سرکار کی فلوٹنگ ریڈ بانڈ 2033  6.34 فیصد جی ایس 2035 اور  6.67 فیصد جی ایس 2050 کی نیلامی برائے فروخت 
حکومت ہند  نےدرج ذیل کی فروخت  کا اعلان کیا ہے۔
 یکساں قیمتوں کے طریقہ کار کا استعمال کرتے ہوئے قیمتوں پر مبنی نیلامی کے ذریعہ 11 ہزار کروڑروپے  کی نوٹیفائیڈ رقم کے لئے '5.63 فیصد سرکاری تمسکات، 2026
 یکساں قیمتوں کے طریقہ کار کا استعمال کرتے ہوئے قیمتوں پر مبنی نیلامی کے ذریعہ چار ہزار کروڑروپے  کی نوٹیفائیڈ رقم کے لئے حکومت ہند کی فلوٹنگ ریٹ بانڈز ، 2033
 یکساں قیمتوں کے طریقہ کار کا استعمال کرتے ہوئے قیمتوں پر مبنی نیلامی کے ذریعہ دس ہزار کروڑروپے  کی نوٹیفائیڈ رقم کے لئے 6.64 فیصد سرکاری تمسکات، 2035
اور
 کثیر قیمتوں کے طریقہ کار کا استعمال کرتے ہوئے قیمتوں پر مبنی نیلامی کے ذریعہ سات ہزار کروڑروپے  کی نوٹیفائیڈ رقم کے لئے 6.67 فیصد سرکاری تمسکات، 2050۔
بھارت سرکار کو یہ اختیار حاصل ہوگا کہ وہ مذکورہ سیکیورٹی / سیکیورٹیز کے مقابلہ میں 8 ہزار کروڑ روپئے تک اضافی خریداری برقرار رکھے۔یہ نیلامیاں 16 جولائی ، 2021  کو ریزرو بینک آف انڈیا ، ممبئی آفس ، فورٹ ، ممبئی کے ذریعہ عمل میں لائی جائیں گی۔
سیکیورٹیز کی فروخت کی مطلع شدہ رقم کا5 فیصد تک، اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کے لئے اسکیم کے مطابق، الاٹ کیا جائے گا۔
نیلامی کے لئے دونوں مسابقتی اور غیر مسابقتی بولیاں 16 جولائی 2021 کو ریزرو بینک آف انڈیا کور بینکنگ سلوشن  سسٹم پر الیکٹرانک شکل میں جمع کی جانی چائیں۔
غیر مسابقتی بولیاں صبح 10.30 اور 11.00 کے درمیان جمع کروائی جانی چائیں اور مسابقتی بولیاں صبح 10.30 بجے سے صبح 11.30 بجے کے درمیان جمع کروائیں جانی چائیں۔
نیلامی کے نتائج کا اعلان 16 جولائی 2021  کو کیا جائے گا اور کامیاب بولی دہندگان کی طرف سے ادائیگی 19جولائی 2021  کو ہوگی۔
سیکیورٹیز ’جب جاری کیئے جائیں‘ ٹریڈنگ کے اہل ہوں گی جب مرکزی حکومت کے سیکیورٹیز میں ’جب جاری کردہ لین دین‘ کے رہنما خطوط کے مطابق، ریزرو بینک آف انڈیا کے سرکلر نمبرآر بی آئی25/ 2018-19/ مورخہ 24 جولائی ، 2018 کو جاری کیا گیا اور جس میں وقتا فوقتا ترمیم کی جاتی رہی ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 4,775ٹیکے لگائے گئے ہیں۔
ہندوستان میں سردست زیر علاج مریضوں کی تعداد 53,852ہے۔
فی الحال زیر علاج مریضو ں کی شرح 0.12فیصد ہے۔
سردست ملک میں شفایابی کی شرح 98.69فیصد ہے۔
گزشتہ 24 گھنٹے کے دوران 11,047مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 4,43,47,024ہوگئی ہے۔
گزشتہ 24 گھنٹے کے دوران کووڈ کے 7,533نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.63 کروڑ ٹیسٹ کئے جا چکے ہیں، گزشتہ 24 گھنٹے میں 2,08,112ٹیسٹ کیے گئے۔
بہت چھوٹی، چھوٹی اور درمیانی صنعتوں کی وزارت
پی ایم وشوکرما اسکیم کی نمایاں خصوصیات اور رہنما خطوط
پی ایم وشوکرما ، ایک مرکزی سیکٹر اسکیم، 17 ستمبر 2023 کو وزیر اعظم نے شروع کی تھی تاکہ ان کاریگروں اور دستکاروں کو آخر تک مدد فراہم کی جا سکے جو اپنے ہاتھوں اور اوزاروں سے کام کرتے ہیں۔ اس اسکیم میں 18 تجارتوں میں مصروف کاریگروں اور دستکاروں کا احاطہ کیا گیا ہے، یعنی  بڑھئی ؛  کشتی بنانے والا؛  آرمرر  بلیک اسمتھ ؛  ہتھوڑا اور ٹول کٹ بنانے والا؛  تالہ ساز؛  گولڈ اسمتھ ؛  پوٹر ؛  مجسمہ ساز ، پتھر توڑنے والا؛  موچی  / جوتا بنانے والا / جوتے کا کاریگر؛  میسن ؛  ٹوکری/چٹائی/جھاڑو بنانے والا/کوئر کی بنائی کرنے ولا ؛  گڑیا اور کھلونا بنانے والا ؛  حجام   مالا بنانے والا ؛  واشر مین ؛  ٹیلر ؛ اور  مچھلی پکڑنے کے لیے جال بنانے والا۔
اس اسکیم میں کاریگروں اور دستکاری کے افراد کو درج ذیل فوائد کی فراہمی کا تصور پیش کیا گیا ہے:
- پہچان: پی ایم وشوکرما سرٹیفکیٹ اور شناختی کارڈ کے ذریعے کاریگروں اور دستکاروں کی پہچان۔
- اسکل اپ گریڈیشن: 5-7 دن کی بنیادی تربیت اور 15 دن یا اس سے زیادہ کی ایڈوانس ٹریننگ، 500 روپے فی دن کے وظیفے کے ساتھ۔
- ٹول کٹ کی ترغیب: بنیادی مہارت کی تربیت کے آغاز پر ای واؤچرز کی شکل میں 15,000روپے تک کی ٹول کٹ کی ترغیب۔
- کریڈٹ سپورٹ: حکومت ہند کی 8 فیصد تک رعایت کے ساتھ 5 فیصد مقررہ رعایتی شرح سود پر بالترتیب 18 ماہ اور 30 مہینوں کی مدت کے ساتھ ایک لاکھ اور 2 لاکھ روپے کی 2 قسطوں میں 3 لاکھ روپے تک کولیٹرل فری 'انٹرپرائز ڈویلپمنٹ لونز'۔ استفادہ کنندگان جنہوں نے بنیادی تربیت مکمل کی ہے وہ ایک لاکھ روپے تک کی کریڈٹ سپورٹ کی پہلی قسط حاصل کرنے کے اہل ہوں گے۔ قرض کی دوسری قسط ان مستفیدین کے لیے دستیاب ہوگی جنہوں نے پہلی قسط حاصل کی ہے اور ایک معیاری قرض کھاتہ برقرار رکھا ہے اور اپنے کاروبار میں ڈیجیٹل لین دین کو اپنایا ہے یا ایڈوانس ٹریننگ سے گزر چکے ہیں۔
- ڈیجیٹل لین دین کے لیے ترغیب: ایک روپے فی ڈیجیٹل ٹرانزیکشن، زیادہ سے زیادہ 100 ٹرانزیکشنز تک ماہانہ ہر ڈیجیٹل پے آؤٹ یا رسید کے لیے فائدہ اٹھانے والے کے اکاؤنٹ میں جمع کیا جائے گا۔
- مارکیٹنگ سپورٹ: کاریگروں اور دستکاروں کو مارکیٹنگ سپورٹ کوالٹی سرٹیفیکیشن، برانڈنگ، ای کامرس پلیٹ فارمز پر آن بورڈنگ جیسے جی ای ایم، اشتہارات، تشہیر اور دیگر مارکیٹنگ سرگرمیوں کی شکل میں فراہم کی جائے گی تاکہ ویلیو چین سے ربط کو بہتر بنایا جا سکے۔
مذکورہ بالا فوائد کے علاوہ، یہ اسکیم ادیم اسیسٹ پلیٹ فارم پر مستفید ہونے والوں کو باضابطہ ایم ایس ایم ای ایکو سسٹم میں 'انٹرپرینیور' کے طور پر شامل کرے گی۔
فائدہ اٹھانے والوں کا اندراج پی ایم وشوکرما پورٹل پر آدھار پر مبنی بائیو میٹرک تصدیق کے ساتھ کامن سروس سینٹرز کے ذریعے کیا جائے گا۔ فائدہ اٹھانے والوں کے اندراج کے بعد تین مراحل کی تصدیق ہوگی جس میں  گرام پنچایت/ یو ایل بی کی سطح پر تصدیق،  ضلعی عمل درآمد کمیٹی کے ذریعے جانچ اور سفارش  اسکریننگ کمیٹی کی منظوری شامل ہوگی۔
مزید معلومات کے لیے پی ایم وشو کرما کے رہنما خطوط کو pmvishwakarma.gov.in پر دیکھا جا سکتا ہے۔ کسی بھی سوال کے لیے، کاریگر اور دستکار 18002677777 پر کال کر سکتے ہیں یا pm-vishwakarma@dcmsme.gov.in پر ای میل کر سکتے ہیں۔
وزارت دفاع
ملٹری نرسنگ سروس فوجیوں اور ان کے اہل خانہ کے لیے مثالی خدمات انجام دیتی ہے
آرمی ہسپتال  کے کمانڈنٹ، لیفٹیننٹ جنرل اشوک جندل نے آج نئی دہلی میں منعقد کالج آف نرسنگ، آرمی ہسپتال  کے پانچویں بیچ کی نرسنگ گریجویٹس کی کمیشننگ تقریب سے خطاب کرتے ہوئے کہا کہ ملٹری نرسنگ سروس ہندوستان میں واقع پیس  اور فیلڈ اسٹیشنوں کے ساتھ ساتھ بیرون ملک اقوام متحدہ کے امن مشن میں واقع اسپتالوں میں فوجیوں اور ان کے اہل خانہ کے لیے مثالی خدمات انجام دے رہی ہے۔ وہ اس تقریب کے مہمان خصوصی تھے۔
لیفٹیننٹ جنرل اشوک جندل نے نوجوان لیفٹیننٹ کو نرسنگ کے وقار اور اخلاقیات کو برقرار رکھنے اور جدید طبی ٹیکنالوجیز سے باخبر رہنے کی تلقین کی۔ ملٹری نرسنگ سروس کی ایڈیشنل ڈائرکٹر جنرل، میجر جنرل اسمتا دیورانی نے نئی کمیشنڈ نرسنگ افسران کو حلف دلایا۔ مہمان خصوصی نے نرسنگ گریجویٹز کو مبارکباد دی۔
تقریب میں سینئر معززین اور نئی کمیشنڈ نرسنگ آفیسرز کے والدین نے شرکت کی۔
وزارت خزانہ
اندرا گاندھی بین الاقوامی ہوائی اڈہ پر5 افغان مسافر گرفتار
15 کروڑ روپے کی مالیت کے ہضم شدہ اعلی معیار کی ہیروئن کے 370 کیپسول برآمد
نئی دہلی،20ستمبر ۔ نئی دہلی کے اندراگاندھی بین الاقوامی ہوائی اڈے کے ٹرمنل 3 میں 14 ستمبر 2019 کو شام 6 بجے فلائٹ نمبر ایف جی 311 پر سوار ہو کر 5 مرد افغان مسافر پہنچے۔ خصوصی انٹلی جنس کی اطلاعات کی بنیاد پر کہ ان پانچوں افغان مسافروں نے کیپسول ہضم کئے تھے جو کہ نشہ آور مادوں پر مشتمل تھے، فضائی انٹلی جنس یونٹ اور امتناعی شعبے، اندرا گاندھی انٹر نیشنل ایئر پورٹ کے کسٹمز اور خصوصی محکمے اور دہلی پولیس کے افسران نے ایک مشترکہ کارروائی میں ان پانچ افغان مسافروں سے پوچھ تاچھ کی ۔ بعد ازاں ان پانچوں افغان مسافروں کو آئی جی آئی اے کے کسٹمز افسران کے ذریعہ حراست میں لے لیاگیا اور انہیں ڈیوٹی مجسٹریٹ کے سامنے پیش کیاگیا۔ اس کے بعد انہیں ڈاکٹر رام منوہر لوہیا اسپتال میں داخل کرایاگیا۔
14 تا 18 ستمبر کے دوران ان پانچوں افغان مسافروں نے کل 370 کیپسول ہضم کئے تھے، جس میں سفید پاؤڈر پر مشتمل مادے پائے گئے۔ نشہ آور مادوں کی شروعاتی جانچ پڑتا ل سے پتہ چلا ہے کہ یہ سفید پاؤڈر اعلی معیار کی ہیروئن ہے۔ بین الاقوامی بازار میں اس کی قیمت کا تخمینہ 15 کروڑ روپے ہے۔
ہیروئن کے کیپسول کو ضبط کرلیا گیا ہے اور ان سبھی پانچوں مسافروں کو این ڈی پی ایس ایکٹ، 1985 کے متعلقہ ضابطوں کے تحت حراست میں لے لیا گیا۔ مزید تحقیقات جاری ہیں۔
------------------------
U- 4265
(Visitor Counter : 45
وزیراعظم کا دفتر
وزیراعظم نے قومی ریس واکنگ چمپئن شپ جیتنے پر ریس واکر اکش دیپ سنگھ اور پرینکا گوسوامی کو مبارکباد دی
وزیراعظم جناب نریندر مودی نے قومی ریس واکنگ چمپئن شپ جیتنے پر ریس واکرس اکش دیپ سنگھ اور پرینکا گوسوامی کو مبارکباد دی ہے۔ جناب مودی نے ان کی آئندہ کوششوں کے لئے ان کے تئیں نیک خواہشات بھی پیش کی ہیں ۔
اسپورٹس اتھارٹی آف انڈیا میڈیا کے ذریعہ ایک ٹویٹ کے جواب میں وزیر اعظم نے کہا:
’’اکش دیپ اور پرینکا گوسوامی کو مبارکباد، آ پ کی آئندہ کوششوں کے لئے میری نیک خواہشات ‘‘۔
کابینہ
کابینہ نے سیاحت کے شعبے میں ہندوستان اور رومانیہ کے درمیان مفاہمت نامہ کو منظوری دی
نئی دہلی،10 اکتوبر/ وزیراعظم جناب نریندر مودی کی سربراہی میں مرکزی کابینہ نے سیاحت کے شعبے میں ہندوستان اور رومانیہ کے درمیان ایک مفاہمت نامہ کو اپنی منظوری دے دی ہے ۔ پچھلی تاریخوں سے اس کا نفاذ ہوگا۔ دونوں ملکوں نے اس مفاہمت نامہ پر دستخط ستمبر 2018 میں کئے تھے۔ جب نائب صدر جمہوریہ ہند نے رومانیہ کا دورہ کیا تھا۔
اس مفاہمت نامہ کے اہم مقاصد حسب ذیل ہیں۔
- سیاحت کے شعبے میں دو طرفہ تعاون کو بڑھانا۔
- سیاحت سے متعلق معلومات اور اعداد و شمار کا تبادلہ ، ہوٹلز اور ٹور آپریٹروں سمیت سیاحت شراکت داروں کے درمیان تعاون کی حوصلہ افزائی کرنا ۔
- سیاحت اور مہمان نوازی کے سیکٹروں میں سرمایہ کاری۔
- ٹور آپریٹروں ؍ میڈیا؍ دو طرفہ سیاحت کے فروغ کے رائے سازوں کے دوروں کے تبادلے۔
- مینجمنٹ ، مارکیٹنگ ، پرموشن اور ڈیسٹینیشن ڈیولپمنٹ کے شعبوں میں تجربات کا تبادلہ ۔
- دونوں ملکوں کوپر کشش سیاحتی منزلوں کے طور پر فروغ دینے کے لئے فلم سیاحت کے ذریعے باہمی تعاون کو فروغ دینا۔
- محفوظ، قابل عزت اور پائیدار سیاحت کو فروغ دینا۔
- دونوں ملکوں کے درمیان سیاحت کے تحریک کو آسان بنانا۔
رومانیہ ہندوستان کے لئے ایک اہم سیاحتی مارکیٹ ہے۔ 2017 میں رومانیہ سے لگ بھگ 11844 سیاح ہندوستان آئے۔ رومانیہ کے ساتھ مفاہمت نامہ پر دستخط سے سیاحوں کی آمدورفت میں اضافہ ہوگا۔
پس منظر
ہندوستان اور رومانیہ کے درمیان مضبوط سفارتی اور طویل معاشی تعلقات ہیں۔ دونوں ملک اب موجودہ رشتوں کو مزید مستحکم کرنے کے خواہشمند ہیں ۔ لہذا دونوں ملکوں کے سیاحت کی وزارت نے ایک مفاہمت نامہ پر دستخط کئے ہیں ۔ تاکہ سیاحت کے شعبے میں تعاون میں مزید اضافہ ہو اور یہ زیادہ مستحکم ہوں ۔
وزارت دفاع
کلواری کلاس کی پانچویں آبدوز وگیر کو 23 جنوری 2023 کو بحریہ میں شامل کیا جائے گا
بھارتی بحریہ 23 جنوری 2023 کو کلواری کلاس کی پانچویں آبدوز وگیر کو شامل کرنے والی ہے۔ بھارتی بحریہ کے سربراہ ایڈمرل آر ہری کمار تقریب کے مہمان خصوصی ہوں گے۔ یہ آبدوزیں بھارت میں مژگاؤں ڈاک شپ بلڈرس لمیٹیڈ  ممبئی نے میسرز نیول گروپ، فرانس کے تعاون سے بنائی ہیں۔ کلواری کلاس کی چار آبدوزیں پہلے ہی ہندوستانی بحریہ میں شامل ہو چکی ہیں۔
شاندار ماضی اور آغاز
سابقہ وگیر کو یکم نومبر 1973 کو بحریہ میں شامل کیا گیا تھا اور اس نے متعدد کارروائی مشن انجام دیے تھے جن میں ڈیٹرنٹ گشت شامل تھے۔ آبدوز کو تقریباً تین دہائیوں تک قوم کی خدمت کرنے کے بعد 07 جنوری 2001 کو بحریہ سے الک کر دیا گیا تھا۔
اسے 12 نومبر 2020 کو لانچ کیا گیا اور اسے ‘وگیر’ کا نام دیا گیا، اس کے نئے اوتار میں آبدوز کو یہ اعزاز حاصل ہے کہ وہ اب تک کی تمام دیسی ساختہ آبدوزوں میں سب سے کم تعمیراتی وقت میں مکمل کیا گیا ہے۔ اس نے 22 فروری کو اپنی پہلی سمندری سفر کا آغاز کیا۔ سمندری آزمائشوں کے آغاز کے موقع پر اور اس سے قبل وسیع پیمانے پر قبولیت کی جانچ پڑتال اور سخت سمندری آزمائش کے سلسلے سے گزری ہے۔
آبدوز کو 20 دسمبر 2022 کو میسرز ایم ڈی ایل نے بھارتی بحریہ کے حوالے کیا تھا۔
وگیر - پانچویں زبردست آبدوز
وگیر بھارت کے بحری مفادات کو آگے بڑھانے کے لیے بھارتی بحریہ کی صلاحیت کو فروغ دے گا اور یہ مختلف مشن انجام دینے کی صلاحیت رکھتا ہے جس میں سطح شکن جنگی سازوسامان، اآبدوز شکن جنگی سامان، انٹلی جنس اکٹھا کرنے، بارودی سرنگیں بچھانے اور نگرانی کے مشن شامل ہیں۔
وگیر - ریت شارک
ریت شارک ‘خفیہ کارروائی اور بے خوفی’ کی نمائندگی کرتی ہے، دو خوبیاں جو آبدوز کی اخلاقیات کے مترادف ہیں۔
وگیر کی شمولیت بھارتی بحریہ کی طرف ایک اور قدم ہے، جو ایک بلڈر کی بحریہ کے طور پر اپنی پوزیشن کو مستحکم کرتا ہے اور ایک پریمیئر جہاز اور آبدوز کی تعمیر کے صحن کے طور پر ایم ڈی ایل کی صلاحیتوں کی بھی عکاسی کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 105
وزیراعظم کا دفتر
وزیر اعظم کی فرانس کی قومی اسمبلی کی صدر سے ملاقات
وزیر اعظم جناب نریندر مودی نے 14 جولائی 2023 کو فرانس کی قومی اسمبلی کی صدر محترمہ یل برین پیویٹ اور اسمبلی کی سینئر لیڈروں سے ملاقات کی۔ یہ ملاقات ان کی سرکاری رہائش گاہ ،پیرس میں واقع ہوٹل ڈی لاسے میں ظہرانے کے دوران ہو ئی ۔
دونوں رہنماؤں نے جمہوریت، آزادی، مساوات اور بھائی چارے کی مشترکہ اقدار کو اجاگر کیا۔ انہوں نے دونوں ملکوں کے پارلیمنٹ کے مابین تعاون کو مزید بڑھانے کے طریقوں پر تبادلہ خیال کیا۔
فرانسیسی فریق نے ہندوستان کے وسیع انتخابی عمل کی ستائش کی۔ بات چیت میں تجارت اور معیشت، ماحولیات، ٹیکنالوجی اور ثقافت سمیت اسٹریٹجک شراکت داری کے مختلف ستونوں کا بھی احاطہ کیا گیا۔دونوں رہنماؤں نے علاقائی اور عالمی امور پر بھی تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
7044
(